Keisuke Nozawa

**Keisuke Nozawa** (født 7. juni 1991 i Yamanashi prefektur) er en japansk friidrettsutøver som konkurrerer i 400 meter hekk. Hans fremste individuelle meritt er bronse på 400 meter hekk ved Østasialekene 2013.  

Han begynte med friidrett i 2004, da han begynte ved Kosai Junior High School. 

## Idrettskarriere
;2008
Nozawa kom på 2.-plass på 400 meter hekk ved det japanske juniormesterskapet i 2008. 

;2011-12
Han kom på 3.-plass på 400 meter hekk ved National Sports Festival i oktober 2011. Han forbedret sin personlige rekord to ganger på våren 2012, og ved Inter-Collegiate Championships brøt han for første gang 50-sekundersgrensen. Ved det japanske mesterskapet i juni 2012 kom han på 6.-plass, og han satte personlig rekord i semifinalen med 49,53. Han vant National Collegiate Individual Championships senere i juni, hans første seier på nasjonalt nivå. 

;2013
Nozawa deltok ved Sommeruniversiaden 2013 i Kazan i Russland, der han kom på 6.-plass på 400 meter hekk. Japan kom her på 5.-plass på 4 x 400 meter stafett. Ved det japanske mesterskapet kom han på 4.-plass med tiden 49,86. 

Ved Østasialekene 2013 i Tianjin i Kina fikk han bronse på 400 meter hekk, bak Cheng Wen og Chen Chieh. Han deltok også på 4 x 400 meter stafett, der Japan kom på 2.-plass. 

Han greide kvalifiseringskravet til VM i friidrett 2013 (49,40) i oktober 2012, da han løp på 49,15, men fikk betennelse i ankelen, og da han ble kvitt denne skaden fikk han vondt i korsryggen. Han deltok ved det nasjonale mesterskapet, men greide bare 4.-plass, og ble dermed ikke tatt ut til VM. Han vant på nytt 400 meter hekk ved National Inter Collegiate Championships i 2013, og forsvarte med det seieren fra året før.

;2014-15
Han begynte å trene i klubben Mizuno i 2014, men slet fortsatt med vond rygg, så resultatene uteble. Han kom på 7.-plass ved det japanske mesterskapet i 2014. Hans beste tid i 2014 ble 50,26. Først i 2015 kunne han trene uten smerter. Han deltok ved det japanske mesterskapet i juni, og kom der på 5.-plass. Men, ved det japanske mesterskapet for firma (Japan Corporate Team Track and Field Championships) satte han for første gang på tre år ny personlig rekord, med tiden 49,08, og vant mesterskapet med 49,28 i finalen. Med dette oppfylte han også kvalifiseringskravet til Sommer-OL 2016. 

;2016
Ved det australske mesterskapet prøvde han for første gang å løpe med 13 steg mellom hekkene - fram til tredje hekk. I mai forbedet han sin personlige rekord til 49,07, da han vant Shizuoka International Meet, der han også løp 13 steg mellom hekkene i første del av løpet. Senere i mai vant han også IAAF World Challenge-stevnet i Kawasaki, der han løp på 48,67, som var ny personlig rekord og den niende beste tiden av en japaneser noen sinne. 

Han vant sin første nasjonale tittel i 2016, da han vant 400 meter hekk ved det japanske mesterskapet i friidrett. Han løp her på 49,14. 

Ved Sommer-OL 2016 i Rio de Janeiro deltok han på 400 meter hekk, og satte ny personlig rekord i innledningsheatet med 48,62 sekunder. I semifinalen løp han på 49,20, som var 15. beste tid, og gikk ikke videre til finalen. 

## Referanser


## Eksterne lenker
* 
*  Profil hos det japanske friidrettsforbundet
*  Profil hos All-Athletics 
*  Profil hos Rio 2016 (arkivert)
*  Profil hos Kazan 2013 (arkivert)